उन्होंने कहा कि हम पत्रकारों की व्यक्ति और सामाजिक सुरक्षा को लेकर सजग हैं। इस संबंध में मेरी सरकार ने कई महत्वपूर्ण निर्णय लिए हैं। जीवन गौरव पुरस्कार से सम्मानित किए गए वरिष्ठ पत्रकार श्री कांबले ने कहा कि भारत और इंडिया के बीच की दूरी खत्म करने का सामर्थ्य मीडिया में हैं। मैंने कई जटिल समस्याओं के समाधान के लिए अपनी पत्रकारिता का इस्तेमाल किया और समस्या का समाधान हासिल करने में सफल हुआ। सूचना व जनसम्पर्क विभाग की सचिव मनीषा म्हैसकर ने कहा कि मीडिया में तेजी से बदलाव देखने को मिल रहा है। उन्होंने इस बात पर दुख जताया कि मीडिया में सकारात्मक खबरों को प्रमुख नहीं मिलती। इस मौके पर सूचना व जनसम्पर्क विभाग के वरिष्ठ अधिकारी देवेंद्र भुजबल, शिवाजी मानकर, पुरस्कार परीक्षण समिति के सदस्य वरिष्ठ पत्रकार उदय तानपाठक, ब्रजमोहन पांडे व केतकी घुगे आदि मौजूद रहे।